קטנה (כפר)

קַטַנָּה (ערבית: قطنّه) היא עיירה פלסטינית הנמצאת במרחק של 12 ק"מ צפונית מערבית לירושלים. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה 7,550 תושבים. העיירה שוכנת בגובה של כ-650 מטר מעל פני הים.

== מקור השם ==
אדוארד הנרי פאלמר, מזרחן בריטי בן המאה ה-19, כתב כי מקור השם "קטנה" הוא במילה העברית "קטן".<ref>Palmer, 1881, p. [https://archive.org/stream/surveyofwesternp00conduoft#page/297/mode/1up 297]</ref>

==היסטוריה==
קטנה שוכנת למרגלות חירבת כפירה, תל גבוה המזוהה עם הכפירה, אחת מחמשת ערי הגבעונים המוזכרות בספר יהושע.<ref>International Standard Bible Encyclopedia: "It is represented by the modern Kefireh, to the Southwest of Gibeon, and North of Karyat el-`Anab. It stands on high ground, with many ancient remains."</ref><ref>Eerdmans Dictionary of the Bible: "The city has been identified with modern Khirbet el-Kefireh (160137), ca. 8km. (5 mi.) WSW of el-Jib (Gibeon)."</ref> בתל התגלו ממצאים מתקופת הברונזה, תקופת הברזל, התקופה ההלניסטית, הרומית והביזנטית. במקום התגלו שרידי ביצורים, יישוב, קברים חצובים בסלע וידיות חרס עליהן הוטבעו חותמות "למלך".<ref>ZDPV 91, p. 143.</ref>

לפי מסורת מקומית, תושבי הכפר מקורם בחברון. לאחר שהתגוררו במרדה, הם התיישבו בקטנה במאה ה-18.<ref></ref> מרדכי ניסן וצבי מסיני מביאים מסורות ועדויות על-פיהן על אף שהתושבים היום הם מוסלמים, הם במקור ממוצא יהודי.<ref name="Nisan10"></ref><ref name="Misinai14"></ref>

במפקד אוכלוסין עות'מאני שנערך בשנת 1596 נמנו בקטנה 12 משפחות, כולן מוסלמיות, ושילמו מיסים על חיטה, שעורה, זיתים, הכנסות מזדמנות, זיזים וכוורות דבורים.<ref name="Hutteroth">Hütteroth and Abdulfattah, 1977, p. 113</ref>

בשנת 1863, החוקר הצרפתי ויקטור גרן מצא בכפר 250 תושבים; הוא תיאר את היישוב כ"כפר עלוב היושב בשולי נחל הקרוי באותו השם [...] המעיין המשמש אותם מצוין; המים נובעים מסלעים שלפנים חצבו מהם אבני בניין".<ref>Guérin, 1868, p. [https://archive.org/stream/descriptiongog01gu#page/283/mode/1up 283]</ref><ref></ref>

ברישום בתי אב שערכו השלטונות העות'מאנים בשנת 1870 נמנו בכפר 300 נפשות, ב-57 בתים. בנוסף, נכתב כי הכפר ממוקם צפונית לאבו גוש, בנפת בני מליק.<ref name="Socin">Socin, 1879, p. [https://archive.org/stream/zeitschriftdesde01deut#page/156/mode/1up 156]</ref><ref>Hartmann, 1883, p. [https://archive.org/stream/bub_gb_BZobAQAAIAAJ#page/n926/mode/1up 118], noted 75 houses</ref>

בשנת 1883, הקרן הבריטית לחקר ארץ ישראל תיארה את קטנה כ"כפר קטן בעמק עמוק, צר וסלעי, מוקף במטעי זיתים וגני ירק משובחים".<ref>Conder and Kitchener, 1883, SWP III, p. [https://archive.org/stream/surveyofwesternp03conduoft#page/17/mode/1up 17]</ref>

במפקד האוכלוסין שנערך ב-1931 נמנו בכפר 875 נפשות. בעקבות מלחמת העצמאות ולאחר הסכמי שביתת הנשק של 1949, נותרה קטנה תחת שליטה ירדנית. לאחר המלחמה נכלל חלק ניכר מאדמות הכפר באזור המפורז בין קווי שביתת הנשק של ישראל וירדן. בשנת 1961 מנתה אוכלוסיית קטנה 1,897 נפש. מיקום היישוב בקרקעית נחל יצר קושי תחבורתי וניתוק בין הכפר ליישובים השכנים עד להכשרת דרך מהכפר אל הכביש לירושלים על ידי שלטונות המנדט בשנת 1922. דרך עפר אל קוביבה כפר השוכן בצמידות לכפר קטנה הוכשרה בשנות השלושים, ולאחר ניתוק הכפר מהדרך לירושלים בעקבות מלחמת העצמאות, נותרה כדרך היחידה לכפר, הדרך נסללה באספלט בשנת 1966.

מאז מלחמת ששת הימים ב-1967, מצויה העיירה תחת שליטה ישראלית. במפקד 1967 שנערך על ידי הרשויות הישראליות, היה מספר התושבים 1,594, מהם 151 אשר מקורם היה משטח ישראל.

כיום כוללות אדמות הכפר שטח של 3,555 דונם, מתוכם 677 דונם הם שטח בנוי. לאחר הסכם אוסלו ב' משנת 1995, הוגדרו 716 דונם ובתוכם השטח הבנוי של העיירה כשטח B.

==קישורים חיצוניים==
* [http://www.palestineremembered.com/GeoPoints/Qatanaa_1485/index.html Welcome To Qatanaa]
* Survey of Western Palestine, Map 17: [http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons
* [http://vprofile.arij.org/jerusalem/pdfs/factsheet/Qatanna_EN.pdf Qatanna Town (Fact Sheet)], המכון למחקר יישומי - ירושלים (ARIJ)
* [http://vprofile.arij.org/jerusalem/pdfs/vprofile/Qatanna_Vp_En.pdf Qatanna Town Profile], ARIJ; The המכון למחקר יישומי - ירושלים
* [http://vprofile.arij.org/jerusalem/images/english/Qatanna_ap_en.jpg Qatanna aerial photo], ARIJ; המכון למחקר יישומי - ירושלים
* [http://vprofile.arij.org/jerusalem/pdfs/needsfordevelopment/Qatanna.pdf Locality Development Priorities and Needs in Qatanna], ARIJ; המכון למחקר יישומי - ירושלים
* [http://poica.org/2000/07/a-dangerous-precedent-in-qatanna-village/ A Dangerous Precedent in Qatanna Village], 15/07/2000, POICA

==הערות שוליים==

קטגוריה:נפת אל-קודס
קטגוריה:הרשות הפלסטינית: יישובים